ຜູ້ບັນຊາການ ໝາຍເລກ 2 ຂອງ al Qaida ຢູ່ເຢເມນ ເສຍຊີວິດ
ລັດ​ຖະບານ​ເຢ​ເມນ​ ​​ເວົ້າວ່າ ທ້າວ Said al-Shihri ​ໄດ້​ເສຍ​ຊີວິດ​ ຍ້ອນ​​ໄດ້​ຮັບ​ບາ​ດ​ເຈັບ​ໃນ​ການ​ປະຕິບັດ​ງານ​ຕໍ່ຕ້ານ​ການກໍ່​ການ​ຮ້າຍ
ເຢເມນກ່າວວ່າ ຄົນຊາອຸດີ ອາຣາເບຍ ທີ່ຖືກປ່ອຍໂດຍບັນດາ ເຈົ້າໜ້າທີ່ສະຫະລັດ ຈາກບ່ອນຄຸມຂັງຢູ່ອ່າວ Guantonomo ໃນປະເທດຄິວບາ ແລະຜູ້ຊຶ່ງໃນເວລາຕໍ່ມາໄດ້ກ້າວຂຶ້ນມາເປັນ ຜູ້ບັນບັນຊາການໝາຍ ເລກສອງຂອງກຸ່ມກໍ່ການຮ້າຍ al- Qaida ໃນແຫລມອາເຣບຽນນັ້ນໄດ້ເສຍຊີວິດແລ້ວ ຖະແຫລງການສະບັບນຶ່ງ ຂອງລັດຖະບານເຢເມນ ທີ່ອອກໃນວັນພະຫັດວານນີ້ ເວົ້າວ່າ ທ້າວ Said al-Shihri ໄດ້ເສຍຊີວິດ ຍ້ອນໄດ້ຮັບບາດເຈັບໃນການປະຕິບັດງານຕໍ່ຕ້ານການກໍ່ການຮ້າຍໃນເດືອນພະຈິກ ອົງການຂ່າວ ຂອງທາງການເຢເມນ ແຈ້ງວ່າ ຜູ້ກ່ຽວໄດ້ຕົກຢູ່ໃນສະພາບບໍ່ຮູ້ ສຶກຕົວ ນັບຕັ້ງແຕ່ນັ້ນມາ ທັງອົງການຂ່າວລັດຖະບານ ແລະຖະແຫລງ ການຂອງຄະນະກໍາມະການຮັກສາຄວາມປອດໄພສູງສຸດຂອງເຢເມນ ທີ່ອອກໃນວັນພະຫັດວານນີ້ ຕ່າງກໍບໍ່ໄດ້ແຈ້ງໃຫ້ຊາບກ່ຽວກັບວັນທີຂອງການເສຍຊີວິດ ແຕ່ໜັງສື ພິມ ທີ່ມີຊື່ສຽງຂອງຊາອຸດີ Ukaz ກ່າວວ່າ ມັນໄດ້ເກີດຂື້ນໃນທ້າຍເດືອນທັນວາຜ່ານມາ ນີ້ ເຢເມນ ເຄີຍປະກາດມາກ່ອນ ກ່ຽວກັບການເສຍຊີວິດຂອງທ້າວ al-Shihri ຍ້ອນການໂຈມຕີຂອງເຮືອບິນບໍ່ມີຄົນຂັບ ໃນວັນທີ 10 ກັນ ຍາປີກາຍ ຢູ່ທີ່ແຂວງ Hadramawt ແຕ່ການກວດ DNA ໃນເວ ລາຕໍ່ມາ ພິສູດໃຫ້ເຫັນວ່າ ຊາກສົບທີ່ຄົ້ນພົບນັ້ນ ບໍ່ແມ່ນ ທ້າວ al-Shihri ຫລາຍອາທິດຕໍ່ມາ ສຽງຂອງຜູ້ປະກາດຄົນນຶ່ງທີ່ນຳອອກເຜີຍແຜ່ໂດຍ ເວັບໄຊຂອງພວກກໍ່ການຮ້າຍ ເວົ້າວ່າ ລາວແມ່ນ ທ້າວ al-Shihri ແລະປະຕິເສດວ່າ ລາວບໍ່ໄດ້ເສຍຊີວິດ